Държавен вестник, бр. 42, 2016 г., стр. 24

СТР.  24	
Д Ъ Р Ж А В Е Н  В Е С Т Н И К 	
БРОЙ  42
рамките на компетентността на ведомствата, 
които ръководят, или дейностите, които ор-
ганизират и контролират.
Чл. 26. (1) За провеждане на заседанията 
на комисията е необходимо присъствие на 
всички членове на комисията или на опра-
вомощени техни заместници.
(2) Длъжностните лица, които заместват 
титуляря – член на комисията, удостоверяват 
това си качество с копие от акта за заместване.
Чл. 27. (1) Решенията на комисията се 
вземат с обикновено мнозинство.
(2) Комисията взема решения чрез явно 
гласуване, като председателят и членовете не 
могат да се въздържат от гласуване.
(3) Член на комисията, който не е съгла-
сен с мнението на мнозинството, подписва 
решението, като мотивира отделно своето 
особено мнение.
(4) За всяко охранявано лице/обект се взема 
отделно решение.
Чл. 28. (1) Решението на комисията се 
приема в писмена форма и съдържа:
1. наименование „решение“;
2. правно основание за вземане на реше-
нието по ЗНСО;
3. фактическо основание за вземане на 
решението;
4. определяне на степента на застрашеност;
5. име, презиме, фамилия и единния граж-
дански номер на застрашеното лице; наимено-
вание/местонахождение на застрашения обект;
6. определяне на вид/видове охрана по 
ЗНСО;
7. обхват на охраната: времеви обхват – де-
нонощна или за определени часове; територи-
ален обхват – за конкретно населено място, 
област/области, територията на страната и/
или чужбина, и при необходимост – границите 
на охраняемата зона по чл. 26 ЗНСО;
8. срок на охраната;
9. дата на приемане и подписите на състава 
на комисията.
(2) Решенията на комисията се изготвят 
в един екземпляр и се маркират с гриф за 
сигурност на информацията съгласно Закона 
за защита на класифицираната информация и 
Правилника за прилагане на Закона за защита 
на класифицираната информация.
(3) Решенията се регистрират в регистра-
тура за класифицирана информация на орга-
низационна единица Национална служба за 
охрана и се съхраняват в НСО.
(4) Решенията на комисията не подлежат 
на обжалване.
Чл. 29. Началникът на НСО издава заповед 
за изпълнение на решението на комисията.
Чл. 30. (1) В изпълнение на чл. 16, ал. 2 
ЗНСО застрашеното лице се уведомява за за-
плахата за неговата безопасност и за взетото 
решение на комисията за предоставяне на 
охрана. Лицето се уведомява и за значението 
на неразгласяването на информация, свързана 
с охраната.
(2) Уведомяването за решенията на комиси-
ята се извършва с писмено съобщение на на-
чалника на НСО, изготвено в един екземпляр.
(3) Адресатът се запознава с писменото 
съобщение от служители на НСО.
(4) Лицето удостоверява запознаването си 
със съобщението с подпис. Подписаното от 
лицето съобщение се прилага в преписката 
на решението на комисията.
Чл. 31. Комисията взема решение за пре-
кратяване на охраната, когато:
1. отпаднат основанията за нейното осъ-
ществяване;
2. застрашеното/охраняваното лице откаже 
охрана.
Г л а в а  ч е т в ъ р т а
УСЛОВИЯ И РЕД ЗА ПРОВЕЖДАНЕТО НА 
КОНКУРС ЗА ПРИЕМАНЕТО НА ОФИ-
ЦЕРИ И СЕРЖАНТИ В НАЦИОНАЛНАТА 
СЛУЖБА ЗА ОХРАНА
Чл. 32. Началниците на основни струк-
турни звена на НСО изготвят мотивирани 
предложения до началника на НСО относно 
необходимостта от назначаване на служители, 
като предлагат длъжностите, за които да бъде 
обявен конкурс.
Чл. 33. Началникът на НСО издава заповед 
за обявяване на конкурс, в която се определят:
1. свободната длъжност или свободните 
длъжности;
2. условията за участие в конкурса и из-
искванията към кандидатите;
3. необходимите документи за участие в 
конкурса, срокът и мястото за тяхното по-
даване;
4. конкурсните етапи и срокът за провеж-
дане на конкурса;
5. съставът на конкурсната комисия и на 
подпомагащите конкурсната комисия екс-
пертни групи.
Чл. 34. (1) Когато свободната длъжност 
изисква провеждането на изпит за установя-
ване на физическа подготовка, в заповедта за 
обявяване на конкурса се посочват нормати-
вите за изпита.
(2) Когато в длъжностната характеристика 
за свободната длъжност са определени специ-
фични изисквания, те се посочват в заповедта 
за обявяване на конкурс.
(3) При необходимост от установяване на 
нивото на специфични знания или умения 
за изпълнение на длъжността със заповедта 
за конкурса се определя провеждането на 
изпит с допуснатите до участие кандидати. В 
заповедта се определят тематиката, начинът 
на провеждането на изпита и оценяването на 
кандидатите.